Lunop han Dughan - Panaghoy ni Yolanda

An **Lunop han Dughan-Panaghoy ni Yolanda** usa nga orihinal nga Pilipino nga zarsuwela o usa nga pasundayag ha teatro nga ginbutang ha musika. Nakasurat ini ha Waray nga yinaknan. Usa ini nga kanta hin pagdayaw han kinaiya ngan hinumduman hadton mga namatay tungod han destroso han super bagyo Yolanda. Ini in nagpapasabot hin kinabuhi, kamatayon ngan bag-o nga paglaum nga nakikita han trahedya nga nahitabo han pagdestruso han super typhoon Yolanda an Pilipinas.  

Ginpangunahan ini ni Alegria O. Ferrer nga usa nga soprano ngan propesor ha Unibersidad han Pilipinas (Iningles: University of the Philippines) ha Diliman ngan han grupo han Unibersidad han Pilipinas An Balangaw Performing Arts ngan Leyte Kalipayan Dance Company tikang han University of the Philippines in the Visayas Tacloban College (Iningles: University of the Philippine Visayas Tacloban College).

## Paglarang

An zarsuwela in ginhimo ngan ginpasundayag pinaagi han artistiko nga pagburublig han Unibersidad han Pilipinas nga Kolehiyo han Musika ha Diliman ngan han Unibersidad han Pilipinas ha Visayas College ha Tacloban ngan suporta tikang han Opisina han Bise Pangulo para han Unibersidad Academic Affairs han Pilipinas ( Winaray: Unibersidad han Pilipinas nga Opisina han Sugbong-Mangulo para han Akademya nga mga Butang) ha bulig han Pondo para han Pagpauswag han Artistic nga Trabaho ngan Pagsaliksik (Waray: Ginpauswag nga Paglarang ngan Pagsaliksik nga Grant). Ini in gindumara ni Joycie Y. Dorado Alegre, usa nga propesor ha Unibersidad han Pilipinas ha Visayas College ha Tacloban komo direktor ngan choreographer ngan ni Alegria O. , ngan gin-aplikar nga may orihinal nga musika ni Samlito C. Abueva, usa nga naggradwar han Unibersidad han Pilipinas ha Visayas College ha Tacloban, nga amo gihapon an nagsurat han iskrip. An musika han balud ha bagyo ngan aria (Iningles: aria) nga ginkanta ni Alegria O. Ferrer ginhimo ni Ramon Santos, Nasodnon nga Artista han Musika ha Pilipinas.

## Istorya

An istorya han Lunop han Dughan-Panaghoy ni Yolanda in nagtitikang han leyenda han Bukid han Danglay, nga mahitungod han duha nga mga umurukoy ha salog nga hira Dang ngan Mulay, nga ginkuha hin higante nga alimango ngan nabuhi utro paglabay hin damo nga mga tuig. Ha presente nga panahon, mayda duha nga tawo nga naghihigugmaay hira Urbano ngan Maribel, nga nagkabulag tungod nga gin-asawa ni Maribel hi Turing kay dako an utang han tatay ni Maribel ha tatay ni Turing. Nagkita utro hira Urbano ngan Maribel han ira pagpahayag han ira gugma ha kada tagsa pero maaram hira nga waray ini makadtoan. Pareho nga namatay hira Urbano ngan Maribel tungod han pagkalumos han baha nga durot han bagyo Yolanda pero ini nga trahedya in nagpakusog han kaburut-on ngan pagtuo han mga nabilin.

## Mga tawohan ngan mga pasundayag

An zarsuwela ginpangunahan ni Alegria O. Ferrer, usa nga soprano, komo Iroy Han Kalibungan o Inang Kalikasan (Iningles: Mother Nature) ngan Ladawan-Tingog Han Bagyo Yolanda o Espiritu ng Bagyong Yolanda (Iningles: Spirit of Yolanda). Kaupod liwat han cast hi Gaby Asanza nga hi Urbano, usa nga Pilipino nga trabahador ha langyaw nga nabalik ha Tacloban para masabtan kun kay ano nga ginbayaan hiya han iya hinigugma nga hi Maribel ngan gintilo hi Turing, usa nga riko nga parapangisda nga nagamit hin dinamita ha pangisda. Hi Lina Fe Simoy an nag-arte han papel nga Maribel, asawa ni Turing ngan dati nga uyab ni Urbano. An papel ni Turing ginbuhat ni Pierre Dann Ampo. Nasasakitan hi Maribel han iya bana nga hi Turing nga pirme nahuhubog. Mayda hira tulo nga anak nga nahigugma ngan nakikita an pag-abuso han ira tatay ha ira nanay. Mayda pa feelings hi Maribel kan Urbano pero iya ini ginpupugngan.

## Mga presentasyon

An Lunop han Dughan in syahan nga ginpasundayag hadton Abril 26 ngan 27, 2019 ha Unibersidad han Pilipinas ha Visayas College ha Tacloban nga ginbantayan hin ginbabana-bana nga usa ka yukot ka tawo lakip na an mga kritiko.  Gin-stage ini utro han Nobyembre 7 ngan 9, 2019 ha gymnasium (Iningles: gymnasium) han Leyte Normal University (Iningles: Leyte Normal University). 

## Mga kasarigan